มหาวิทยาลัยราชภัฏพระนครศรีอยุธยา

สาขาวิชาดนตรี ภาควิชามนุษยศาสตร์ คณะมนุษยศาสตร์และสังคมศาสตร์

หมวดที่ ๑ ข้อมูลทั่วไป

|  |  |  |
| --- | --- | --- |
| **รหัสวิชา** | **ชื่อวิชา** | **จำนวนหน่วยกิต** |
| **๒๐๖๓๑๑๗** | **ดนตรีพิธีกรรม (Ritual Music)** | **๓(๒-๒-๕)** |
|  **ภาคเรียนที่ ๑ ปีการศึกษา ๒๕๖๗ นักศึกษาสาขาวิชาดนตรีศึกษาชั้นปีที่ ๓** |

**อาจารย์ผู้สอน** นางอุมาภรณ์ กล้าหาญ

 สาขาวิชาดนตรี คณะมนุษยศาสตร์และสังคมศาสตร์

# หลักสูตรและประเภทของรายวิชา

เป็นรายวิชาในกลุ่มวิชาเฉพาะด้านเลือก หลักสูตรครุศาสตรบัณฑิต สาขาวิชาดนตรีศึกษา หลักสูตรปรับปรุง พ.ศ. ๒๕๖๒ มหาวิทยาลัยราชภัฏพระนครศรีอยุธยา

**สถานที่เรียน**

อาคาร ๑๓ ห้อง ๑๓๒๐๓

**วันที่จัดทำหรือปรับปรุงรายละเอียดของรายวิชาครั้งล่าสุด**

 ๑ มิถุนายน ๒๕๖๗

# หมวดที่ ๒ จุดมุ่งหมายและวัตถุประสงค์

# จุดมุ่งหมายของรายวิชา

เมื่อศึกษารายวิชานี้จบแล้ว นักศึกษาสามารถปฏิบัติสิ่งต่อไปนี้ได้

๑. อธิบายความหมายและจำแนกประเภทพระราชพิธี รัฐพิธี และพิธีกรรมของประชาชนได้

๒. อธิบายถึงวงดนตรี บทเพลง บทร้องที่ใช้ในพิธีกรรมต่าง ๆ และขนบธรรมเนียมประเพณีที่เกี่ยวข้องได้

๓. เลือกใช้วงดนตรี และบทเพลงในพิธีกรรมต่าง ๆ ได้ถูกต้อง

**วัตถุประสงค์ในการพัฒนา/ปรับปรุงรายวิชา**

 เพื่อให้นักศึกษามีความรู้ในเรื่องดนตรีพิธีกรรมเป็นการเตรียมความพร้อมด้านปัญญาในการนำความรู้ความเข้าใจหลักวิชาการดนตรี เพื่อนำไปใช้ประกอบอาชีพ และศึกษาต่อในวิชาอื่นๆที่เกี่ยวข้อง

**หมวดที่ ๓ ลักษณะและการดำเนินการ**

# คำอธิบายรายวิชา

ดนตรีพิธีกรรมสำหรับงานพระราชพิธี งานรัฐพิธี งานพิธีกรรมที่เกี่ยวข้องกับความเชื่อ ลัทธิ ศาสนา
โดยศึกษาวงดนตรีบทเพลง บทร้อง ขนบธรรมเนียมประเพณีที่สัมพันธ์ระหว่างดนตรีกับพิธีกรรม

# จำนวนชั่วโมงที่ใช้ต่อภาคการศึกษา

|  |  |  |  |
| --- | --- | --- | --- |
| **บรรยาย** | **สอนเสริม** | **การฝึกปฏิบัติ/งานภาคสนาม/การฝึกงาน** | **การศึกษาด้วยตนเอง** |
| บรรยาย ๓๐ ชั่วโมงต่อภาคการศึกษา | สอนเสริมตามความต้องการของนักศึกษาเฉพาะราย | ปฏิบัติ ๓๐ ชั่วโมง | การศึกษาด้วยตนเอง ๕ชั่วโมงต่อสัปดาห์ |

**จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นักศึกษาเป็นรายบุคคล**

* อาจารย์ประกาศตารางสอนประจำตัวให้นักศึกษาทราบตารางชั่วโมงว่าง
* จัดเวลาให้คำปรึกษาเป็นรายบุคคลหรือรายกลุ่มตามความสมัครใจ สัปดาห์ละ ๑ ชั่วโมง โดยให้นักศึกษานัดหมายล่วงหน้าทางโทรศัพท์

**หมวดที่ ๔ การพัฒนาผลการเรียนรู้ของนักศึกษา**

**๑. คุณธรรมและจริยธรรม**

 ๑.๑ คุณธรรมและจริยธรรมที่ต้องพัฒนา

 พัฒนาผู้เรียนให้มีวินัย ตรงต่อเวลา ปลูกฝังทัศนคติที่ดีต่อวิชาการและวิชาชีพดนตรี และมีความรับผิดชอบต่อหน้าที่ มีความซื่อสัตย์ในการทำงาน

 ๑.๒ วิธีการสอนที่จะใช้พัฒนาการเรียนรู้

 - การสอดแทรกคุณธรรมและจริยธรรมในเนื้อหาวิชาเรียน

 - ปลูกฝังให้นักศึกษามีวินัยในการเข้าชั้นเรียน การส่งงานให้ตรงเวลา

 - สร้างความตระหนักในความรับผิดชอบต่องานที่ได้รับมอบหมายทั้งของตนเองและกลุ่ม โดยผ่านกระบวนการทำแบบฝึกหัด การทำรายงาน การนำเสนองานเดี่ยวและงานกลุ่ม การปฏิบัติกิจกรรมเสริมหลักสูตร

 ๑.๓ วิธีการประเมินผล

 - ประเมินจากความตรงต่อเวลา

 - ประเมินจากความรับผิดชอบต่อหน้าที่ที่ได้รับมอบหมาย

 - ประเมินจากพฤติกรรมการเรียนของนักศึกษาด้วยการสังเกต - สังเกตพฤติกรรมในการปฏิบัติงานที่เกี่ยวข้องอย่างต่อเนื่อง ตลอดภาคการศึกษา ทั้งในเวลาเรียนและนอกชั้นเรียน

**๒. ความรู้**

 ๒.๑ ความรู้ที่จะได้รับ

 มีความรู้ ความเข้าใจเกี่ยวกับพิธีกรรมต่าง ๆ ทั้งพระราชพิธี รัฐพิธี และพิธีกรรมของประชาน ตั้งแต่อดีตจนถึงปัจจุบัน จำแนกวงดนตรี บทเพลง และบทบาทของวงดนตรีแต่ละประเภทที่ใช้ประกอบพิธีกรรมต่างๆ รวมถึงขนบธรรมเนียมประเพณีที่เกี่ยวข้อง

 ๒.๒ วิธีการสอน

- บรรยายเนื้อหาตามหลักทฤษฎี ยกตัวอย่าง ให้ทำแบบฝึกหัด ให้ศึกษาค้นคว้าด้วยตนเองแล้วนำผลการศึกษามาเสนอหน้าชั้นเรียน และอภิปรายร่วมกัน

- ให้ฟังตัวอย่างบทเพลง/ศึกษาโน้ตเพลง ตามเนื้อหาที่เรียน

- อาจารย์/นักศึกษา ร่วมกันสาธิตการบรรเลงและขับร้องตามเนื้อหาที่เรียน

 -ให้เรียนรู้จากสถานการณ์จริงในการร่วมกิจกรรมการบรรเลงดนตรีไทยในงานพิธีต่างๆ

๒.๓ วิธีการประเมินผล

- ประเมินผลจากแบบฝึกหัด การทดสอบย่อย สอบปลายภาค

- ประเมินจากการรายงาน กิจกรรมการบรรเลงดนตรีที่ได้รับมอบหมาย รวมทั้งการนำเสนอรายงาน

๓**. ทักษะทางปัญญา**

๓.๑ ทักษะทางปัญญาที่ต้องพัฒนา

 - ทักษะในการคิดวิเคราะห์ ความมีสุนทรียะและมีความคิดสร้างสรรค์

 ๓.๒ วิธีการสอน

- ให้ทำแบบฝึกหัด รายงานโดยศึกษาค้นคว้าข้อมูลที่หลากหลาย และนำมาสรุปผล

 - สร้างประสบการณ์สุนทรียะทางตรงและทางอ้อมผ่านฟัง การชมพิธีกรรมและดนตรีที่ใช้ในพิธีกรรม

๓.๓ วิธีการประเมินผล

 - ประเมินผลจากแบบฝึกหัด รายงาน

 - ประเมินจากการอภิปราย ซักถาม

**๔. ทักษะความสัมพันธ์ระหว่างบุคคลและความรับผิดชอบ**

๔.๑ ทักษะความสัมพันธ์ระหว่างบุคคลและความรับผิดชอบที่ต้องการพัฒนา

 - เป็นผู้มีจิตสาธารณะ และเสียสละต่อองค์กร

๔.๒ วิธีการสอน

 - จัดกิจกรรม และประสบการณ์การเรียนรู้ด้วยการปฏิบัติงานในสถานการณ์จริงที่ต้องใช้อาสาสมัคร

๔.๓ กลยุทธ์การประเมินผลการเรียนรู้ด้านทักษะ ความสัมพันธ์ระหว่างบุคคลและความรับผิดชอบ

 - ประเมินจากภาคปฏิบัติในการทำงานด้วยตนเองและร่วมกับผู้อื่น

 - สังเกตพฤติกรรมในการทำกิจกรรมต่าง ๆ

 - ประเมินผลสัมฤทธิ์ของงานที่ได้รับมอบหมาย

**๕. ทักษะการวิเคราะห์เชิงตัวเลข การสื่อสารและเทคโนโลยีสารสนเทศ**

๕.๑ ทักษะการวิเคราะห์เชิงตัวเลข การสื่อสารและเทคโนโลยีสารสนเทศที่ต้องพัฒนา

 - สามารถใช้ทักษะในการสื่อสารได้อย่างมีประสิทธิภาพ และสามารถเลือกใช้รูปแบบการนำเสนอที่เหมาะสม

๕.๒ วิธีการสอน

 - มอบหมายงานที่ต้องสืบค้น จัดการ โดยการใช้ข้อมูลเชิงปริมาณ และให้นำเสนอข้อมูลด้วยเทคโนโลยีสารสนเทศ

 - ให้ทำแบบฝึกหัดแบบบรรยาย และนำเสนอรายงานหน้าชั้นเรียนเป็นรายบุคคล

 ๕.๓ วิธีการประเมิน

 - ประเมินจากแบบฝึกหัดและการนำเสนอข้อมูล

**๖. ด้านทักษะพิสัย**

 ๖.๑ **ผลการเรียนรู้ด้านทักษะพิสัย**

 - ปฏิบัติเพลงพิธีกรรมได้ถูกต้อง

- สามารถใช้ทักษะทางดนตรีในการบรรเลงดนตรีประกอบพิธีกรรม

 ๖.๒ **กลยุทธ์การสอนที่ใช้ในการพัฒนาการเรียนรู้ด้านทักษะพิสัย**

 - ฝึกปฏิบัติเพลงพิธีกรรมที่สำคัญ

- จัดกิจกรรมให้นักศึกษาได้บรรเลงดนตรีในสถานการณ์จริงหลากหลายรูปแบบ

 ๖.๓ **กลยุทธ์การประเมินผลการเรียนรู้ด้านทักษะพิสัย**

 - ประเมินจากผลการแสดงและการร่วมกิจกรรมการบรรเลงดนตรีในโอกาสต่าง ๆ

 - ประเมินผู้เรียนตามสภาพจริง

 - ประเมินผลสัมฤทธิ์ด้านทักษะดนตรีตามเกณฑ์มาตรฐานดนตรีไทย ขั้นที่ 7-9

**หมวดที่ ๕ แผนการสอนและการประเมินผล**

#  แผนการสอน

|  |  |  |  |
| --- | --- | --- | --- |
| **สัปดาห์ที่** | **หัวข้อ/รายละเอียด** | **จำนวนชั่วโมง** | **กิจกรรมการเรียนการสอน** |
| ๑ | ขอบข่ายรายวิชาความหมายและประเภทของพิธีกรรม | ๔ | ทดสอบก่อนเรียนบรรยาย ซักถาม  |
| ๒-๓ | - พระราชพิธีในสมัยสุโขทัยจนถึงรัตนโกสินทร์ | ๘ | บรรยายศึกษาจากเอกสาร  |
| ๔-๖ | - ดนตรีในพระราชพิธี และขนบธรรมเนียมประเพณีที่เกี่ยวข้อง- การแต่งกายของนักดนตรีในพระราชพิธีต่าง ๆ | ๑๒ | บรรยายศึกษาจากวีดิทัศน์พระราชพิธีต่าง ๆฟังเพลง ฝึกปฏิบัติเพลงประกอบพิธี |
| ๗-๘ | พระราชพิธีเฉลิมพระชนมพรรษาพระบาทสมเด็จพระเจ้าอยู่หัว และพิธีกรรมที่เกี่ยวข้อง | ๘ | บรรยายศึกษาจากวีดิทัศน์พระราชพิธีต่าง ๆฟังเพลง ฝึกปฏิบัติเพลงประกอบพิธีศึกษา สังเกต และมีส่วนร่วมในการบรรเลงปี่พาทย์พิธี ในพิธีตักน้ำศักดิ์สิทธิ์ และพิธีทำน้ำพระพุทธมนต์ศักดิ์สิทธิ์ เนื่องในโอกาสวันเฉลิมพระชนมพรรษา ๗๒ พรรษา ณ วัดตูม และวัดสุวรรณดาราราม จ.พระนครศรีอยุธยา |
| ๙ | สอบกลางภาคเรียน  | ๓ | ข้อสอบอัตนัย |
| ๑๐ | รัฐพิธีและดนตรีประกอบรัฐพิธี | ๔ | บรรยายประกอบการศึกษาจากวีดิทัศน์ |
| ๑๑-๑๓ | พิธีกรรมของประชาชนและดนตรีประกอบพิธีขนบธรรมเนียมประเพณีของดนตรีที่เกี่ยวข้องกับพิธีกรรม ได้แก่- พิธีกรรมที่เกี่ยวข้องกับชีวิต - พิธีกรรมที่เกี่ยวข้องกับลัทธิ ความเชื่อ และศาสนา  | ๑๒ | บรรยายศึกษาจากตัวอย่างและพิธีกรรมจริง เช่นการเทศน์มหาชาติและเพลงประจำกัณฑ์ศึกษาค้นคว้าด้วยตนเองรายบุคคล ฝึกปฏิบัติเพลงที่เกี่ยวข้อง |
| ๑๔ | ผลการศึกษาพิธีกรรมของประชาชนและดนตรีประกอบพิธี | ๔ | นำเสนอผลการศึกษารายบุคคลหน้าชั้นเรียนอภิปรายสรุปร่วมกัน |
| ๑๕ | สรุปบทเรียน | ๓ | อภิปราย ซักถาม |
| ๑๖ | สอบปลายภาคเรียน | ๓ | ข้อสอบอัตนัย |

**แผนประเมินผลการเรียนรู้**

|  |  |  |  |
| --- | --- | --- | --- |
| **ผลการเรียนรู้** | **วิธีการประเมิน** | **สัปดาห์ที่ประเมิน** | **สัดส่วนของการประเมิน** |
| ๑.๒, ๑.๓ | จิตพิสัย | ตลอดภาคเรียน | ๕ % |
| ๒.๑, ๒.๒, ๓.๑,๓.๔,๔.๔๕.๓ | แบบฝึกหัดการปฏิบัติกิจกรรมดนตรีประกอบพิธีกรรมการนำเสนองานหน้าชั้นเรียน | ตลอดภาคเรียนตลอดภาคเรียนสัปดาห์ที่ ๑๔ | ๑๕%๒๐ %๑๐ % |
| ๒.๑, ๒.๒,๓.๑ | สอบกลางภาค (ข้อสอบอัตนัย)สอบปลายภาค (ข้อสอบอัตนัย) | สัปดาห์ที่ ๙สัปดาห์ที่ ๑๖ | ๒๐ % ๓๐ %  |

## การประเมินผล ใช้แบบอิงเกณฑ์

คะแนน ๘๕-๑๐๐ A คะแนน ๘๐-๘๔ B+

คะแนน ๗๕-๗๙ B คะแนน ๗๐-๗๔ C+

คะแนน ๖๕-๖๙ C คะแนน ๖๐-๖๔ D+

คะแนน ๕๕-๕๙ D คะแนน ๐-๕๔ F

**หมวดที่ 6 ทรัพยากรประกอบการเรียนการสอน**

**ตำราและเอกสารหลัก**

สงัด ภูเขาทอง. **การดนตรีไทยและทางเข้าสู่ดนตรีไทย.**

ราชบัณฑิตยสถาน. **สารานุกรมดนตรีไทย ภาคคีตะ-ดุริยางค์.**

กรมศิลปากร. **ดนตรีในพระราชพิธี.**

**เอกสารและข้อมูลสำคัญ**

 พระราชพิธี ๑๒ เดือน

 วีดิทัศน์พระราชพิธีและดนตรีประกอบพระราชพิธี

 วีดิทัศน์พิธีกรรมและดนตรีประกอบพิธีกรรม

**หมวดที่ ๗ การประเมินและการปรับปรุงการดำเนินการของรายวิชา**

**๗.๑ กลยุทธ์การประเมินประสิทธิผลของรายวิชาโดยนักศึกษา**

การประเมินประสิทธิผลในรายวิชานี้ที่จัดทำโดยนักศึกษาได้จัดกิจกรรมในการนำแนวคิดและความเห็นจากนักศึกษาได้ดังนี้

**-** การสนทนากลุ่มระหว่างผู้สอนและผู้เรียน

**-** การสังเกตการณ์จากพฤติกรรมของผู้เรียน

**-** แบบประเมินผู้สอนและแบบประเมินรายวิชา

**๗.๒ กลยุทธ์การประเมินการสอน**

ในการเก็บข้อมูลเพื่อประเมินการสอนได้มีกลยุทธ์ดังนี้

**-** ผลการสอบ

**-** การทวนสอบผลประเมินการเรียนรู้

**๗.๓ การปรับปรุงการสอน**

หลังจากผลการประเมินการสอนในข้อ ๒ จึงมีการปรับปรุงการสอนโดยการหาข้อมูลเพิ่มเติมในการปรับปรุงการสอนโดยจัดประชุมอาจารย์ในสาขาวิชาดนตรีเพื่อแลกเปลี่ยนกระบวนการจัดการเรียนการสอน

**๗.๔ การทวนสอบมาตรฐานผลสัมฤทธิ์ของนักศึกษาในรายวิชา**

ในระหว่างกระบวนการสอนรายวิชามีการทวนสอบผลสัมฤทธิ์ในรายหัวข้อตามที่คาดหวังจากการเรียนรู้ในวิชาได้จากการสอบถามนักศึกษาหรือการสุ่มตรวจผลงานของนักศึกษารวมถึงพิจารณาจากผลการทดสอบย่อยและหลังการออกผลการเรียนรายวิชามีการทวนสอบผลสัมฤทธิ์โดยรวมในวิชาได้ดังนี้

**-** การทวนสอบการให้คะแนนจากการสุ่มตรวจผลงานของนักศึกษาโดยอาจารย์อื่นหรือผู้ทรงคุณวุฒิที่ไม่ใช่อาจารย์ประจำหลักสูตร

**๗.๕ การดำเนินการทบทวนและการวางแผนปรับปรุงประสิทธิผลของรายวิชา**

จากผลการประเมินและทวนสอบผลสัมฤทธิ์ประสิทธิผลรายวิชาได้มีการวางแผนการปรับปรุงการสอนและรายละเอียดวิชาเพื่อให้เกิดคุณภาพมากขึ้นดังนี้

**-** ปรับปรุงรายวิชาทุก๓ปีหรือตามข้อเสนอแนะและผลการทวนสอบมาตรฐานผลสัมฤทธิ์ตามข้อ ๗.๔

**-** สัมมนาอาจารย์ในสาขาวิชาเพื่อปรับปรุงเนื้อหาและกระบวนการเรียนการสอน